**VŠEOBECNÉ OBCHODÉ PODMIENKY PRENÁJMU HNUTEĽNÝCH VECÍ**

**spoločnosti Démos trade, s.r.o., so sídlom Pri Rajčianke 8913/25, 010 01 Žilina, IČO: 36439851, zapísaná v obchodnom registri Okresného súdu, miesto Žilina, oddiel Sro, vložka 17178/L**

1. PREDMET ÚPRAVY
   1. Tieto obchodné podmienky („**Podmienky**“) sa vzťahujú na záväzky medzi spoločnosťou **Démos trade, s.r.o., so sídlom Pri Rajčianke 8913/25, 010 01 Žilina, IČO: 36439851, zapísaná v obchodnom registri Okresného súdu, miesto Žilina, oddiel Sro, vložka 17178/L** („**Prenajímateľ**“) v postavení prenajímateľa a právnickými aj fyzickými osobami, v postavení nájomcu či podnájomníka („**Nájomca**“ a spoločne s Prenajímateľom tiež ako „**Zmluvné strany**“), v rozsahu, v ktorom záväzok nie je upravený samostatnou zmluvou o prenájme hnuteľných vecí („**Zmluva**“), ktorej predmetom sú hnuteľné veci, najmä, náradie a stroje, ponúkané zo strany Prenajímateľa („**Zariadenie**“).
   2. Tieto Podmienky upravujú najmä uzatváranie Zmlúv, ako aj spôsob plnenia a úhrady Nájomného (tak ako je definované nižšie) a práva a povinnosti Zmluvných strán. Všetky rezervačné objednávky Zariadenia Nájomcom sa budú riadiť výlučne Zmluvou a týmito Podmienkami. Pokiaľ nebude v Zmluve stanovené výslovne inak, nepoužijú sa na právne vzťahy medzi Zmluvnými stranami žiadne iné zmluvné podmienky tretích strán, ani žiadne obchodné zákony.
   3. Prenajímateľ prehlasuje, že všetky Zariadenia ním poskytované na krátkodobý prenájom sú v jeho vlastníctve, alebo vo vlastníctve jeho zmluvného partnera a Prenajímateľ je oprávnený poskytnúť ich za poplatok ďalšej osobe, tj. Nájomcovi.
2. SPôSOB UZATVÁRANIA ZMLÚV
   1. Nájomca telefonicky, osobne, alebo prostredníctvom elektronickej pošty zarezervuje požadované Zariadenie u Prenajímateľa.
   2. Pokiaľ Prenajímateľ prostredníctvom elektronickej pošty potvrdí prijatie objednávky urobenej telefonicky, alebo prostredníctvom elektronickej pošty, týmto potvrdením objednávky zo strany Prenajímateľa dôjde k uzatvoreniu Zmluvy. V prípade osobnej rezervácie Zariadenia u Prenajímateľa vzniká Zmluva jej písomným vyhotovením. Neoddeliteľnou súčasťou Zmluvy sú aj tieto Podmienky, priložené k potvrdeniu objednávky.
   3. Ak nedôjde k potvrdeniu, alebo odmietnutiu objednávky Nájomcovi do 3 pracovných dní odo dňa doručenia objednávky Prenajímateľovi, má sa za to, že objednávka nebola Prenajímateľom prijatá.
3. STORNO OBJEDNÁVKY, odstÚPENIE OD ZMLUVY pRed JEJ ZAPOČATÍM
   1. Nájomca je oprávnený stornovať objednávku urobenú telefonicky či prostredníctvom elektronickej pošty bez nároku Prenajímateľa na náhradu škody či akýchkoľvek súvisiacich nákladov do 24 hodín pred začiatkom nájmu podľa Zmluvy. Stornovanie objednávky Nájomcom môže byť vykonané písomne, elektronickou poštou (e-mailom), ale aj telefonicky s následným písomným alebo elektronickým (e-mailom) potvrdením bezprostredne po vykonaní telefonického stornovania.
   2. Uzatvorením Zmluvy vzniká záväzok Nájomcu prevziať Zariadenie špecifikované v potvrdení objednávky. V prípade, že Nájomca neprevezme objednané Zariadenia v stanovenom termíne, alebo na dohodnuté obdobie, nezbavuje sa Nájomca povinnosti zaplatiť Nájomné v plnej výške a za celú dobu nájmu.
   3. Ustanovením čl. 3.2 Podmienok nie sú dotknuté práva Nájomcu, pokiaľ je spotrebiteľom, na odstúpenie od Zmluvy podľa Občianskeho zákonníka.
4. trvANIE ZMLUVY
   1. Nájom sa uzatvára na dohodnutú dobu určitú uvedenú v Zmluve, pričom prvým dňom nájmu je deň stanovený v Zmluve bez ohľadu na to, či Nájomca Zariadenie prevezme alebo nie.
   2. Nájom zaniká uplynutím dohodnutej doby, vrátením, či odobratím Zariadenia Prenajímateľom, alebo odstúpením od Zmluvy v súlade s týmito Podmienkami.
   3. Pred uplynutím dohodnutej doby nájmu je Prenajímateľ oprávnený od zmluvy jednostranne odstúpiť v prípade, že (i) Nájomca podstatne, alebo aspoň dvakrát nepodstatne poruší Zmluvu, (ii) má Prenajímateľ podozrenie na to, že v dôsledku porušenia, alebo hroziaceho porušenia Zmluvy Nájomcom môže Prenajímateľovi vzniknúť škoda, alebo iná ujma, (iii) v prípade zahájenia konkurzného konania proti Nájomcovi, alebo (iv) v prípade vstupu Nájomcu do konkurzu. Prenajímateľ je ďalej oprávnený od Zmluvy odstúpiť v prípade omeškania Zábezpeky v zmysle čl. 5 týchto Podmienok, alebo v prípade omeškania Nájomcu s vrátením Zariadenia.
   4. Odstúpením od Zmluvy nie je dotknutý nárok Prenajímateľa na úhradu dohodnutého Nájomného, resp. jeho alikvotnej časti po dobu trvania nájmu (alebo aj po jeho skončení za dobu do vrátenia Zariadenia Prenajímateľovi), ani nárok na náhradu škody, úhradu nákladov a úrokov vzniknutých v súvislosti s nájmom, a to aj za dobu nasledujúcu po skončení Zmluvy a to až do okamihu vrátenia Tovaru Prenajímateľovi.
   5. Všetky prípady, kedy je Prenajímateľ oprávnený od zmluvy odstúpiť sa súčasne považujú za prípady podstatného porušenia Zmluvy Nájomcom.
5. ZÁBEZPEKA
   1. Nájomca sa zaväzuje zložiť Prenajímateľovi zábezpeku (kauciu) vo výške uvedenej v cenníku Prenajímateľa („**Zábezpeka**“) pri prevzatí Zariadenia. Zábezpeka bude Prenajímateľovi zo strany Nájomcu zložená v hotovosti či prevodom blokácie na platobnej karte Nájomcu, a to podľa technických možností a voľby Prenajímateľa. Prenajímateľ môže podľa svojej úvahy umožniť Nájomcovi iný spôsob zloženia Zábezpeky, najmä bezhotovostným prevodom na základe vystaveného daňového dokladu.
   2. Prenajímateľ je oprávnený zábezpeku čerpať na úhradu Nájomného po splatnosti, prípadne na úhradu akejkoľvek pohľadávky Nájomcu plynúcej zo Zmluvy, najmä na úhradu na opravu Zariadenia pri jeho poškodení. Nájomca sa zaväzuje Zábezpeku v priebehu nájmu doplniť a to do 3 dní od doručenia písomnej výzvy Prenajímateľa na jej doplnenie.
   3. Ku dňu ukončenia Zmluvy je Prenajímateľ oprávnený započítať všetky nesplatené záväzky Nájomcu oproti zloženej Zábezpeke. V prípade, že budú zo strany Nájomcu všetky záväzky vyplývajúce zo Zmluvy uhradené riadne a včas, zaväzuje sa Prenajímateľ Zábezpeku, príp. jej nezapočítanú časť, vrátiť Nájomcovi bez zbytočného odkladu, najneskôr však do 15 dní od skončenia nájmu a vrátenia Zariadenia Prenajímateľovi. Doba pre vrátenie Zábezpeky zo strany Prenajímateľa môže byť Prenajímateľom jednostranne predĺžená o dobu nevyhnutnú pre uskutočnenie opravy Zariadenia a vyčíslenie nákladov takej opravy.
   4. O uhradení Zábezpeky vystaví Prenajímateľ Nájomcovi potvrdenie.
6. NÁJOMNÉ a platObnÉ podmIEnky
   1. Nájomca sa zaväzuje zaplatiť Prenajímateľovi za požičanie Zariadenia nájomné vo výške stanovenej v cenníku Prenajímateľa („**Nájomné**“).
   2. Nájomca berie na vedomie, že súčasťou Nájomného nie je úhrada príslušenstva Zariadenia, ani prevádzkových kvapalín a iných médií a spotrebného materiálu, ktoré si Nájomca obstará a hradí zvlášť.
   3. Nájomca sa zaväzuje uhradiť Nájomné pri prevzatí Zariadenia podľa čl. 7 Prenajímateľovi a to v hotovosti, alebo bezhotovostnou platbou pri prevzatí Zariadenia Prenajímateľovi, alebo bezhotovostným prevodom na základe a v súlade s Prenajímateľom vystavenou faktúrou.
   4. K úhrade Nájomného za prenájom Zariadenia vystaví Prenajímateľ Nájomcovi daňový doklad (faktúru), a to pri prevzatí Zariadenia Nájomcom.
   5. Prenajímateľ je oprávnený započítať pohľadávku na uhradenie Nájomného, vrátane súvisiacich pohľadávok, proti pohľadávke Nájomcu na vrátenie Zábezpeky.
   6. V prípade prekročenia dohodnutej doby prenájmu Zariadenia vzniká Prenajímateľovi nárok na zaplatenie zmluvnej pokuty podľa čl. 9 týchto Podmienok.
   7. V prípade omeškania Nájomcu s úhradou Nájomného vzniká Prenajímateľovi nárok na úhradu zákonného úroku z omeškania a súvisiacich nákladov. V prípade, že je Nájomca, ktorý nie je spotrebiteľom, v omeškaní s úhradou Nájomného, je povinný uhradiť Prenajímateľovi zmluvný úrok z omeškania vo výške 0,05% z dlžnej čiastky za každý, aj začatý, deň omeškania, ako aj na úhradu s tým súvisiacich nákladov.
7. SPôSOB A MIESTO PLNENIA
   1. Prenajímateľ je povinný dodať Nájomcovi Zariadenie objednané v súlade s týmito Podmienkami v termíne dohodnutom v Zmluve, najneskôr však v prvý deň Zmluvou dohodnutého nájmu.
   2. Prenajímateľ dodá Zariadenie Nájomcovi osobne vo svojej prevádzke určenej za základe Zmluvy.
   3. Prenajímateľ pripraví Zariadenie Nájomcovi tak, aby si ho mohol Nájomca v stanovený deň kedykoľvek počas otváracej doby zvolenej pobočky vyzdvihnúť.
   4. Prenajímateľ pred odovzdaním Zariadenia skontroluje spoločne s Nájomcom opotrebenie Zariadenia, kompletnosť Zariadenia a pred odovzdaním Zariadenie Nájomcovi predvedie funkčnosť Zariadenia krátkodobým spustením Zariadenia a poučí ho o správnom používaní Zariadenia. O odovzdaní a prevzatí Zariadenia Nájomcom Zmluvné strany podpíšu odovzdávací protokol, ktorý bude obsahovať špecifikáciu prevzatého Zariadenia. Tento odovzdávací protokol bude obsahovať minimálne nasledujúce údaje:
   5. identifikačné údaje Zmluvných strán,
      1. číslo odovzdávacieho protokolu, číslo objednávky,
      2. množstvo a druh zariadenia,
      3. informácie o prípadných vadách a opotrebení,
      4. dátum dodania,
      5. pečiatka a podpis Prenajímateľa, podpis Nájomcu.
   6. Podpisom odovzdávacieho protokolu v zmysle čl. 7.4 týchto Podmienok Nájomca potvrdzuje, že si Zariadenie prezrel a jeho stav vyhodnotil ako bezchybný s výnimkou vád uvedených v odovzdávacom protokole a Nájomca ďalej potvrdzuje, že bol Prenajímateľom oboznámený a poučený o riadnej obsluhe Zariadenia.
   7. Nájomca sa zaväzuje vrátiť Zariadenie v dohodnutom termíne a v stave, v akom sa nachádzalo pri jeho prevzatí (s prihliadnutím k bežnému opotrebeniu). Nájomca je povinný vrátiť Zariadenie čisté, roztriedené a zabalené rovnakým spôsobom ako pri jeho prevzatí. V prípade nedostatočného roztriedenia či vyčistenia Zariadenia budú Nájomcovi vyúčtované náklady spojené s roztriedením, príp. čistením Zariadenia, s čím Nájomca výslovne súhlasí.
   8. Náklady na vrátenie Zariadenia po ukončení nájmu hradí Nájomca. Nájomca je povinný vrátiť Zariadenie osobne na pobočke Prenajímateľa, z ktorého bolo Zariadenie poskytnuté, a to počas otváracej doby príslušnej pobočky Prenajímateľa.
   9. Pri prevzatí tovaru, po ukončení nájmu, vykoná Prenajímateľ kontrolu Zariadenia, ako je uvedené v čl. 7.4 Podmienok, o čom vyhotoví Prenajímateľ protokol.
8. pRÁVA A Povinnosti PRENAJÍMATEĽA
   1. Prenajímateľ prenechá Zariadenie Nájomcovi tak, aby ho mohol užívať na dohodnutý, alebo obvyklý účel.
   2. Prenajímateľ sa zaväzuje zaistiť Nájomcovi nerušené užívanie Zariadenia po celú dobu nájmu.
   3. Prenajímateľ Nájomcovi odovzdá doklady, ktoré sa k Zariadeniu vzťahujú a sú nutné k užívaniu Zariadenia (certifikáty, návody, technické listy apod.). Spoločne s dokladmi budú odovzdané tieto Podmienky.
   4. Prenajímateľ Nájomcovi nezodpovedá za vady, o ktorých v čase uzatvorenia Zmluvy Zmluvné strany vedeli, alebo ktoré nebránia užívaniu Zariadenia.
   5. Prenajímateľ má právo požadovať od Nájomcu predloženie dokladu totožnosti Nájomcu.
9. pRÁVA A Povinnosti nájOMCU
   1. Nájomca sa zaväzuje Zariadenie užívať v súlade s pokynmi Prenajímateľa, návodom na použitie, technickým určením, účelom nájmu a relevantnými dokumentami k Zariadeniu. Nájomca je povinný nepoužívať Zariadenie spôsobom, ktorý je v rozpore s bezpečnostnými, požiarnymi, ekologickými, hygienickými a inými predpismi.
   2. Nájomca je povinný všetky osoby s ním spolupracujúce poučiť o správnom používaní Zariadenia.
   3. Nájomca sa zaväzuje umožniť Prenajímateľovi prístup k Zariadeniu z dôvodu kontroly kedykoľvek po dobu trvania nájmu podľa Zmluvy.
   4. Nájomca je povinný dodržiavať všetky relevantné zákonné povinnosti viažúce sa na predmet nájmu. Nájomca nemá oprávnenie dať Zariadenie do prenájmu / k používaniu tretej osobe.
   5. Nájomca je zodpovedný v prípade straty a vzniku škody na Zariadení po celú dobu nájmu. Nájomca sa zaväzuje skladovať Zariadenie tak, aby nedošlo k jeho poškodeniu či odcudzeniu.
   6. Pri poškodení alebo nadmernom znečistení Zariadenia, ktoré nezodpovedá bežnému užívaniu, bude Prenajímateľ požadovať úhradu nákladov spojených s opravou a čistením, príp. náhradu zníženia hodnoty Zariadenia, s čím Nájomca súhlasí.
   7. Počas nájmu je Nájomca povinný vykonávať všetky bežné úkony údržby, najmä tie, ktoré sú stanovené v návode na obsluhu a údržbu Zariadenia a presne dodržiavať ich stanovené lehoty. V prípade, že Nájomca nedodrží predpísané úkony pravidelnej údržby a obsluhy Zariadenia, môže Prenajímateľ odstúpiť od Zmluvy.
   8. Nájomca nie je oprávnený vykonávať akékoľvek úpravy a opravy Zariadenia. Pokiaľ na Zariadení svieti signalizačná kontrolka (napr. červenej farby), znamená to potrebu opravy alebo servisu, odovzdá Nájomca takéto Zariadenie späť Prenajímateľovi, ktorý mu (ak sa nejedná o poškodenie Zariadenia z dôvodu na strane Nájomcu) poskytne náhradné Zariadenie, alebo zľavu z Nájomného. V opačnom prípade nahradí Nájomca Prenajímateľovi škodu tým spôsobenú, vrát. nákladov na opravu.
   9. Zariadenie zostáva vo vlastníctve Prenajímateľa, resp. jeho zmluvného partnera. Nájomca sa zaväzuje chrániť Zariadenie proti nárokom tretích strán a Zariadenie nepreviesť, nezastaviť, nezaťažiť zádržným alebo iným právom v prospech tretej osoby. Nájomca sa ďalej zaväzuje okamžite informovať Prenajímateľa o všetkých nárokoch, ktoré voči Zariadeniu uplatní akákoľvek tretia strana.
   10. Nájomca sa zaväzuje Zariadenie vrátiť v stave zodpovedajúcom dohodnutému spôsobu užívania Zariadenia, so všetkým príslušenstvom, doklady a podklady.
   11. V prípade, že nebude Zariadenie vrátené Nájomcovi ku dňu ukončenia Zmluvy, je Nájomca povinný zaplatiť Prenajímateľovi zmluvnú pokutu vo výške dennej sadzby nájomného, zvýšené o 20% dennej sadzby nájomného, a to za každý deň omeškania Nájomcu s vrátením Zariadenia, až do dňa vrátenia Zariadenia Prenajímateľovi. Uhradením zmluvnej pokuty nie je dotknuté právo Prenajímateľa na úhradu tým spôsobenej škody.
   12. V prípade, že nebude Zariadenie vrátené Nájomcom ani do 30 dní od ukončenia Zmluvy, je Nájomca povinný zaplatiť Prenajímateľovi zmluvnú pokutu vo výške ceny nového Zariadenia. Uhradením zmluvnej pokuty nie je dotknuté právo Prenajímateľa na náhradu tým spôsobenej škody.
10. ZODPOVEDNOSŤ
    1. V prípade, že sa vyskytnú na Zariadení, príslušenstve, alebo príslušnej dokumentácii vady, alebo nedostatky, je Nájomca bez zbytočného odkladu, najneskôr do 24 hodín od ich zistenia, povinný o nich písomne informovať Prenajímateľa. Rovnakú povinnosť má Nájomca voči Prenajímateľovi aj v prípade, keď dôjde ku strate či zničeniu Zariadenia.
    2. Nájomca je povinný Prenajímateľovi nahradiť škodu vzniknutú na Zariadení v priebehu doby nájmu Zariadenia. Pri väčších poškodeniach, poruchách a haváriách Zariadenia, ktoré boli zapríčinené Nájomcom, tento hradí všetky náklady vzniknuté z odstránením poruchy a zároveň hradí nájomné v priebehu celej doby opravy, pokiaľ nebolo dohodnuté inak.
    3. Prenajímateľ nezodpovedá Nájomcovi ani žiadnym tretím osobám za škody, ktoré vznikli Nájomcovi, alebo tretím osobám v súvislosti s použitím Zariadenia, s výnimkou zákonnej zodpovednosti za škodu Prenajímateľa.
    4. V prípade porušenia podstatnej zmluvnej, alebo inej povinnosti sa zodpovednosť Prenajímateľa obmedzuje na náhradu skutočnej a predvídateľnej škody, najviac však do hodnoty celkovej výšky Nájomného podľa Zmluvy; náhrada ušlého zisku je vylúčená. V prípade vady Zariadenia (vzniknutej predchádzajúcim prenájmom Zariadenia), alebo v prípade, že Nájomcom objednaný tovar nie je k dispozícii skladom, vyhradzuje si Prenajímateľ právo na dodanie iného Zariadenia obdobných parametrov a výkonových charakteristík. V prípade vzniku zodpovednosti Prenajímateľa za škodu vzniknutú Nájomcovi v súvislosti so Zariadením sa zodpovednosť za škodu obmedzuje maximálne na výšku dohodnutého Nájomného podľa Zmluvy.
    5. V prípade, že vada znemožňuje riadnemu užívaniu Zariadenia, a nebola spôsobená jednaním Nájomcu, alebo ním poverenej osoby v rozpore s riadnym užívaním Zariadenia, prípadne ak sa nejedná o vadu, za ktorú Nájomca zodpovedá, zaväzuje sa Prenajímateľ poskytnúť Nájomcovi zľavu z Nájomného v primeranej výške podľa dĺžky opravy. Namiesto zľavy môže Prenajímateľ podľa svojho uváženia Nájomcovi poskytnúť náhradné Zariadenie obdobného charakteru a vlastností. V takomto prípade je Prenajímateľ oprávnený vyžadovať od Nájomcu predčasné vrátenie pôvodného Zariadenia za účelom opravy.
    6. Prenajímateľ je oprávnený požadovať predčasné vrátenie Zariadenia v prípade, keď sa jedná o vlastníctvo tretej osoby a táto tretia osoba uplatní nárok na vrátenie predmetného zariadenia voči Prenajímateľovi.
    7. Prenajímateľ nezodpovedá za škodu vzniknutú Nájomcovi, či akejkoľvek inej osobe, spôsobenej znemožnením vydať Zariadenie Nájomcovi z dôvodu nevrátenia tohoto Zariadenia predchádzajúcim nájomcom.
11. zvláštne ustanovenIA prE spotRebiteĽSKÉ ZMLUVY
    1. Tieto všeobecné obchodné podmienky boli formulované a ustanovené v dobrej viere, za účelom splnenia zákonných podmienok a zavedenia korektných vzťahov medzi Prenajímateľom a Nájomcom v zmysle príslušných ustanovení platných právnych predpisov Slovenskej republiky.
    2. Svojim podpisom Nájomca potvrdzuje, že týmto všeobecným zmluvným podmienkam porozumel a súhlasí s nimi.
    3. V prípade, že dôjde medzi Prenajímateľom a Nájomcom k vzniku spotrebiteľského sporu, ktorý sa nepodarí vyriešiť vzájomnou dohodou, môže Nájomca podať návrh na mimosúdne riešenie takéhoto sporu určenému subjektu mimosúdneho riešenia spotrebiteľských sporov, ktorým je:

Slovenská obchodná inšpekcia

P.O.BOX 29

Bajkalská 21/A

827 99 Bratislava

* 1. Nájomca môže tiež využiť platformu pre riešenie sporov online, ktorá je zriadená Európskou komisiou na adrese <http://ec.europa.eu/consumers/odr/>.

1. SpolOčnÉ a závErečnÉ ustanovenIA
   1. Právne vzťahy a podmienky tu výslovne neupravené ako aj prípadné spory vzniknuté z neplnenia týchto podmienok sa Zmluvné strany zaväzujú riešiť prednostne dohodou. V prípade, ak k dohode nedôjde budú sa riadiť príslušnými ustanoveniami Občianskeho a Obchodného zákonníka a ostatnými platnými predpismi Slovenskej republiky.
   2. Nájomca berie na vedomie, že predávajúci spracováva jeho osobné údaje v súlade s príslušnými právnymi predpismi. Bližšie informácie sú k dispozícii na [Zásady spracúvania osobných údajov (demos-trade.sk)](https://www.demos-trade.sk/zasady-spracuvania-osobnych-udajov-3/)
   3. Tieto Podmienky sa riadia právnym poriadkom Slovenskej republiky s vylúčením jeho noriem medzinárodného práva súkromného. Ustanovenia zákona upravujúce pomery medzi stranami majú prednosť pred obchodnými zvyklosťami.
   4. Tieto Podmienky tvoria neoddeliteľnú súčasť Zmluvy a sú uverejnené na stránke Prenajímateľa [www.demos-trade.com](http://www.demos-trade.com), vyvesené a k dispozícii na prevádzkach Prenajímateľa, súčasťou pôvodnej dokumentácie Zariadenia a Nájomca sa s nimi pred uzatvorením Zmluvy zoznámil a súhlasí s nimi.
   5. Tieto Podmienky nadobúdajú platnosť dňa 1.3.2021 a účinnosť dňom podpisu Zmluvy.